Veekundige Dienste | Landbou
Om hierdie vraag sinvol te beantwoord, is dit nodig om na die dienste wat veekundiges lewer, te kyk. Veekundige dienste kan in werklikheid net soos die geval is by mediese dienste in twee afdelings verdeel word, nl. : a) Algemene veekundige dienste
b) Spesialis veekundige dienste
Veekundiges word gewoonlik opgelei in vyf spesie – rigtings te wete
1) Grootvee (wat beide vleisbeeste en melkbeeste insluit)
2) Kleinvee (skape en bokke)
By al hierdie spesies word gewoonlik opleiding in die volgende vakgebiede gegee nl :
Alhoewel daar baie veekundiges in diens is van die Departement van Landbou (LNR), universiteite, veevoermaatskappye, SA Stamboek, Breedplan, koöperasies, telersgenootskappe en ander organisasies, is daar tans ook heelwat veekundiges wat as privaatkonsultante optree.
Veekundige dienste behels onder andere die volgende :
Opstel en balansering van rantsoene
Lekke en samestelling van lekke
Volledige kudde-evaluasie en teelprogrambeplanning
Seleksie en keuring van manlike en vroulike diere
Verhoging van reproduksie
Beplanning van kalf – en dekseisoene
Bulvrugbaarheid en libidotoetse
Globale plaasbeplanning (gewoonlik in samewerking met ‘n akkerboukundige, weidingkundige en landbou-ekonoom).
Evaluering van plase (bv. vir voornemende kopers)
Opstel van inenting- en doseerprogramme vir spesifieke omgewings (saam met die plaaslike veearts)
Verder is baie veekundiges ook betrokke by die opleiding van opkomende boere en plaaswerkers.
Opsommend kan die volgende voorbeeld gebruik word : as ‘n veekundige ‘n boer se speenpersentasie met 5 % verhoog, betaal dit ‘n veekundige se koste vir al sy besoeke per jaar. Al die ander voordele is dan in werklikheid verniet. Verder moet onthou word dat ‘n veekundige met gesonde diere werk en ten doel het om die effektiwiteit en winsgewendheid van ‘n kudde te verhoog.